Leganés
Leganés on kaupunki Madridin itsehallintoalueella Espanjassa. Se sijaitsee metropolialueella noin 10 kilometriä itsehallintoalueen ja maan pääkaupungista Madridista lounaaseen. Kaupungin pinta-ala on 43 neliökilometriä. Vuonna 2016 kaupungissa oli 187 173 asukasta. Suuri osa väestöstä käy töissä pääkaupungissa.
Casa de la Panadería
Casa de la Panadería on rakennus Espanjan pääkaupungissa Madridissa. Se sijaitsee Plaza Mayor -aukion pohjoisella laidalla. Se oli alun perin 1600-lukulaisen aukion rakennuksista ensimmäinen, ja sinne sijoitettiin leipurien killan toimistotiloja. Nykyisin se on Madridin kunnan käytössä.